Amazon Prime เป็นบริการแบบ Subscription ริเริ่มขึ้นมาในปี 2005 โดยคิดค่าสมัครสมาชิกกี่เหรียญสหรัฐต่อปี
A. 1,150 ล้านเหรียญสหรัฐต่อปี
B. 99 เหรียญสหรัฐต่อปี
C. 79 เหรียญสหรัฐต่อปี
D. 119 เหรียญสหรัฐต่อปี
คำตอบที่ถูกต้องคือ C.  เพราะว่า เมื่อครั้งเริ่มธุรกิจ Jeff Bezos มหาเศรษฐีผู้ก่อตั้ง Amazon เคยลิสต์รายการสินค้า 20 ประเภทที่เขาคิดว่าน่าจะขายดีบนโลกอินเทอร์เน็ต ไม่ว่าจะเป็นหนังสือ ซีดี อุปกรณ์คอมพิวเตอร์ ฯลฯ เอาไว้ แต่การมีสินค้าดีอย่างเดียว ไม่อาจทำให้ Amazon ประสบความสำเร็จได้ Amazon จึงริเริ่มสิ่งที่เรียกว่า Amazon Prime บริการแบบ Subscription ขึ้นมาในปี 2005 โดยคิดค่าสมัครสมาชิก 79 เหรียญสหรัฐต่อปี

สิ่งที่สมาชิก Amazon Prime ในยุคนั้นจะได้รับก็คือการจัดส่งสินค้าที่รับประกันว่าจะถึงมือผู้รับภายใน 2 วัน และ “ฟรี” ซึ่งแน่นอนว่า Amazon เป็นผู้แบกรับค่าใช้จ่ายเหล่านี้เอาไว้กับตัว รวมถึงสิทธิประโยชน์อื่น ๆ เช่น ส่วนลดสำหรับการจัดส่งสินค้าแบบ One-Day, การเข้าชมรายการทีวีสตรีมมิ่งต่าง ๆ, ฟังเพลงใน Prime Music และอ่านอีบุ๊กได้ฟรีเช่นกัน

อย่างไรก็ดี ในอีก 8 ปีต่อมา (2013) ค่าใช้จ่ายที่ Amazon แบกรับไว้ในช่วงแรกก็ออกดอกออกผลคุ้มค่า เพราะเป็นปีที่พิสูจน์ได้ว่าความนิยมในบริการ Prime นั้นได้ปักหลักอย่างแข็งแกร่งในธุรกิจอีคอมเมิร์ซเรียบร้อย กับยอดการใช้จ่ายของสมาชิกที่เติบโตขึ้นเป็น 1,340 เหรียญสหรัฐต่อคนต่อปี จากจำนวนสมาชิกกว่า 20 ล้านคนในยุคนั้น ซึ่งถือว่าสูงมาก และถึงแม้ Amazon จะประกาศขึ้นราคา Prime Members จาก 79 เหรียญสหรัฐเป็น 99 เหรียญสหรัฐในปี 2014 ก็ไม่ได้ทำให้ความนิยมในการใช้บริการ Prime ลดลง จนทางผู้ประกาศข่าว CNBC แซวออกอากาศว่า สงสัย Amazon Prime คงไม่ใช่บริการที่ช่วยประหยัดเงินให้กับสมาชิกเสียแล้ว